CELEX: 31981D0887
Language: el
Date: 1981-10-19 00:00:00
Title: 81/887/EOK: Απόφαση της Επιτροπής της 19ης Οκτωβρίου 1981 περί των συνθηκών υγειονομικού ελέγχου και του κτηνιατρικού πιστοποιητικού κατά την εισαγωγή νωπών κρεάτων από την Κόστα Ρίκα

Avis juridique important

|

31981D0887

81/887/EOK: Απόφαση της Επιτροπής της 19ης Οκτωβρίου 1981 περί των συνθηκών υγειονομικού ελέγχου και του κτηνιατρικού πιστοποιητικού κατά την εισαγωγή νωπών κρεάτων από την Κόστα Ρίκα  

Επίσημη Εφημερίδα αριθ. L 324 της 12/11/1981 σ. 0025 - 0027 Φινλανδική ειδική έκδοση: Κεφάλαιο 3 τόμος 14 σ. 0063  Ισπανική ειδική έκδοση: Κεφάλαιο 03 τόμος 23 σ. 0167  Σουηδική ειδική έκδοση: Κεφάλαιο 3 τόμος 14 σ. 0063  Πορτογαλική ειδική έκδοση : Κεφάλαιο 03 τόμος 23 σ. 0167 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Οκτωβρίου 1981  περί των συνθηκών υγειονομικού ελέγχου και του κτηνιατρικού πιστοποιητικού κατά την εισαγωγή νωπών κρεάτων από την Κόστα Ρίκα  (81/887/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή χοιροειδών και βοοειδών και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 77/98/ΕΟΚ (2), και ιδίως το άρθρο 16,  Εκτιμώντας:  ότι, σύμφωνα με τη γνώμη κοινοτικής αποστολής κτηνιάτρων, φαίνεται ότι η υγειονομική κατάσταση στην Κόστα Ρίκα είναι εξαιρετική, σταθερή και ελέγχεται πλήρως από καλά διαρθρωμένες και οργανωμένες κτηνιατρικές υπηρεσίες, ιδίως όσον αφορά τις ασθένειες που μεταδίδονται μέσω του κρέατος·  ότι, επί πλέον, οι αρμόδιες κτηνιατρικές αρχές της Κόστα Ρίκα έχουν διαβεβαιώσει ότι δεν έχουν εκδηλωθεί στη Κόστα Ρίκα, κατά τους τελευταίους 12 μήνες τουλάχιστον, πανώλη των βοοειδών και αφθώδης πυρετός, και ότι δεν έχει διενεργηθεί εμβολιασμός κατά των ασθενειών αυτών κατά την περίοδο αυτή·  ότι οι αρμόδιες κτηνιατρικές αρχές της Κόστα Ρίκα ανέλαβαν την υποχρέωση να πληροφορήσουν την Επιτροπή και τα Κράτη μέλη, με τηλετύπημα ή τηλεγράφημα, εντός 24 ωρών, ότι διαπιστώθηκε η εκδήλωση μιας από τις προαναφερθείσες ασθένειες ή ότι διενεργήθηκε εμβολιασμός κατ' αυτών·  ότι οι συνθήκες υγειονομικού ελέγχου και το κτηνιατρικό πιστοποιητικό πρέπει να ορισθούν σύμφωνα με την υγειονομική κατάσταση που επικρατεί στην εν λόγω χώρα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα Κράτη μέλη επιτρέπουν την εισαγωγή από την Κόστα Ρίκα νωπών κρεάτων κατοικιδίων ζώων του βοείου είδους και κατοικιδίων μονόπλων, σύμφωνα με τις εγγυήσεις που καθορίζονται στο υγειονομικό πιστοποιητικό που επισυνάπτεται στο παράρτημα και πρέπει να συνοδεύει την αποστολή.  2. Τα Κράτη μέλη δεν εγκρίνουν την εισαγωγή κατηγοριών νωπών κρεάτων από την Κόστα Ρίκα άλλων από αυτές που αναφέρονται στην παράγραφο 1.  Άρθρο 2  Η παρούσα απόφαση ισχύει για εισαγωγές αδένων και οργάνων οι οποίες εγκρίνονται από τη χώρα προορισμού για την παρασκευή φαρμάκων.  Άρθρο 3  Η παρούσα απόφαση ισχύει από 1η Ιανουαρίου 1982.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 19 Οκτωβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 26 της 31. 1. 1977, σ. 81.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  Νωπών κρεάτων (1) κατοικιδίων ζώων του βοείου είδους και κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Σχετικός αριθμός πιστοποιητικού καταλληλότητος (2):  Χώρα αποστολής: Κόστα Ρίκα  Υπουργείο:  Υπηρεσία:  Αναφορές:  (προαιρετικό)  Ι. Ταυτότης των κρεάτων:  Κρέατα από:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Πρόελευση των κρεάτων:  Διεύθυνση(σεις) και αριθμός(οί) (2) κτηνιατρικής εγκρίσεως τού(τών) εγκεκριμένου(ων) σφαγεί- ου(ων):  Διεύθυνση(σεις) και αριθμός(οί) (2) κτηνιατρικής εγκρίσεως τού(τών) εγκεκριμένου(ων) τεμαχι- σμού(ών):  ΙΙΙ. Προορισμός των κρεάτων:  Τα κρέατα αποστέλλονται από:  (τόπος αποστολής)  στ :  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση αποστολέως:  Όνομα και διεύθυνση παραλήπτη:  IV. Υγειονομική βεβαίωση:  Ο υπογεγραμμένος επίσημος κτηνίατρος βεβαιώνει ότι τα ανωτέρω περιγραφόμενα νωπά κρέατα προέρχονται από:  - ζώα τα οποία έχουν παραμείνει στο έδαφος της Κόστα Ρίκα τουλάχιστον για τρείς μήνες προ της σφαγής τους ή από της γεννήσεώς τους, εφόσον πρόκειτα για ζώα ηλικίας κάτω των τριών μηνών.  Έγινε στ , την  Σφραγίδα  (Υπογραφή επίσημου κτηνιάτρου)  (1) Νωπό κρέας: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, τα οποία δεν έχουν υποστεί επεξεργασία με σκοπό τη συντήρησή τους· εν τούτοις τα κρέατα τα οποία συντηρούνται δια του ψύχους θεωρούνται ως νωπά.  (2) Προαιρετικό, όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.